Okresná prokuratúra Komárno 
Pohraničná 6, 945 28 Komárno 1 	

Sp. zn. : 1 Pv 485/12/4401	Komárno, 12.7.2014
EEČ : 2-30-132-2014

U Z N E S E N I E

Trestná vec:	obvinený XXXXX  
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Komárno
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Komárno zo dňa 5.6.2013, spisová značka 1 Pv 485/12/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
na tom skutkovom základe, že potom ako na internetovom portáli www.x-bazar.cz zverejnil inzerát predstierajúc úmysel predať notebook značky MSI model GT 680, o kúpu ktorého prejavil niekedy v období okolo  22.augusta 2011 záujem XXXXX, nar. XXXXX v XXXXX, občan XXXXX, trvale bytom XXXXX, komunikujúc s ním cez e-mailovú adresu XXXXX pod vymysleným menom XXXXX, bytom XXXXX, vylákal od neho kúpnu cenu vo výške 13.700,-českých korún (557,39,-eur), ktorú kupujúci XXXXX následne zaplatil prostredníctvom svojej matky XXXXX a to prevodom kúpnej ceny vo výške 13.700,-českých korún (557,39,-eur) z jej účtu na účet obvineného číslo XXXXX s dohodou, že tovar bude odoslaný najneskôr ku dňu pripísania uvedenej finančnej hotovosti na účet predávajúceho, ktorá suma bola pripísaná na účet predávajúceho dňa 2.septembra 2011, pričom notebook kupujúcemu nedodal, čím poškodenému XXXXX, nar. XXXXX v XXXXX a XXXXX, nar. XXXXX v XXXXX obaja trvale bytom XXXXX, XXXXX spôsobil škodu vo výške 13.700,-českých korún (557,39,-eur)

Uznesením prokurátora Okresnej prokuratúry Komárno zo dňa 5.6.2013, spisová značka 1 Pv 485/12/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
          Prokurátorka Okresnej prokuratúry Komárno uznesením sp. zn. 1 Pv 485/12/4401 - 20 z 05.júna 2013 rozhodla v zmysle ustanovenia  § 216 odsek 1  Trestného poriadku o podmienečnom zastavení trestného stíhania proti obvinenému XXXXX pre prečin podvodu podľa § 221 odsek 1 Trestného zákona, pre ktorý mu bolo dňa 23.februára 2013 vznesené obvinenie uznesením povereného príslušníka PZ Obvodného oddelenia XXXXX, Odboru poriadkovej polície  Okresného riaditeľstva Policajného zboru v XXXXX sp.zn. ČVS: ORP - 602/KN -KN - 2012 na skutkovom základe uvedenom vo výrokovej časti tohto uznesenia. 

           Podľa ustanovenia § 216 odsek 2 Trestného poriadku bola obvinenému stanovená skúšobná doba v trvaní 1 rok, ktorá začala plynúť dňom právoplatnosti uznesenia dňa 18.júna 2013.   

	V zmysle ustanovenia § 217 odsek 1  Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Skúšobná doba u obvineného uplynula dňa 18.júna 2014. Obvinenému rozhodnutím o podmienečnom zastavení trestného stíhania nebola uložená povinnosť nahradiť škodu a neboli mu uložené ani iné obmedzenia.

	Po uplynutí skúšobnej doby bol zabezpečený odpis z registra trestov, výpis z evidencie priestupkov Okresného úradu XXXXX, bola vyžiadaná správa z Obvodného oddelenia OR PZ XXXXX a z mesta XXXXX za účelom zistenia, či sa obvinený počas skúšobnej doby dopustil priestupku alebo iného protiprávneho konania.

           Z obsahu zabezpečených správ vyplýva, že sa obvinený nedopustil žiadneho trestného činu ani priestupku, ktorý by odôvodňoval záver pokračovať v trestnom stíhaní.

            Vzhľadom na vyššie uvedené možno konštatovať, že obvinený viedol riadny život počas celej skúšobnej doby za účelom posúdenia  splnenia zákonných  podmienok vyslovenia, že sa v skúšobnej dobe podmienečného zastavenia trestného stíhania osvedčil.

	Z uvedených dôvodov bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martina Čambalová
prokurátorka